English: (2) A State Transport Authority or a Regional Transport Authority shall consist of a Chairman who has had judicial experience or experience as an appellate or a revisional authority or as an adjudicating authority competent to pass any order or take any decision under any law and in the case of a State Transport Authority, such other persons (whether officials or not), not being more than four and, in the case of a Regional Transport Authority, such other persons (whether officials or not), not being more than two, as the State Government may think fit to appoint; but no person who has any financial interest whether as proprietor, employee or otherwise in any transport undertaking shall be appointed, or continue 1. Ins.
Kannada: (2) ರಾಜ್ಯ ಸಾರಿಗೆ ಪ್ರಾಧಿಕಾರವು ಅಥವಾ ಪ್ರಾದೇಶಿಕ ಸಾರಿಗೆ ಪ್ರಾಧಿಕಾರವು, ನ್ಯಾಯಿಕ ಅನುಭವವನ್ನು ಹೊಂದಿರುವ ಅಥವಾ ಅಪೀಲು ಅಥವಾ ಪುನರೀಕ್ಷಣಾ ಪ್ರಾಧಿಕಾರಿಯಾಗಿ ಅನುಭವ ಹೊಂದಿರುವ ಅಥವಾ ಯಾವುದೇ ಕಾನೂನಿನ ಮೇರೆಗೆ ಯಾವುದೇ ಆದೇಶವನ್ನು ಮಾಡಲು ಅಥವಾ ಯಾವುದೇ ನಿರ್ಣಯ ತೆಗೆದುಕೊಳ್ಳಲು ಸಕ್ಷಮ ನ್ಯಾಯ ನಿರ್ಣಯ ಪ್ರಾಧಿಕಾರಿಯಾಗಿರುವ ಅಧ್ಯಕ್ಷನನ್ನು ಮತ್ತು ರಾಜ್ಯ ಸರ್ಕಾರವು ನೇಮಕ ಮಾಡಲು ಯುಕ್ತವೆಂದು ಭಾವಿಸಬಹುದಾದಂತೆ ರಾಜ್ಯ ಸಾರಿಗೆ ಪ್ರಾಧಿಕಾರದ ಸಂದರ್ಭದಲ್ಲಿ ನಾಲ್ಕಕ್ಕೆ ಹೆಚ್ಚಾಗಿಲ್ಲದಷ್ಟು (ಅಧಿಕಾರಿಗಳಾಗಿರುವ ಅಥವಾ ಆಗಿಲ್ಲದಿರುವ) ಇತರ ವ್ಯಕ್ತಿಗಳನ್ನು ಮತ್ತು ಪ್ರಾದೇಶಿಕ ಸಾರಿಗೆ ಪ್ರಾಧಿಕಾರದ ಸಂದರ್ಭದಲ್ಲಿ ಇಬ್ಬರಿಗಿಂತ ಹೆಚ್ಚಾಗಿಲ್ಲದಷ್ಟು (ಅಧಿಕಾರಿಗಳಾಗಿರುವ ಅಥವಾ ಆಗಿಲ್ಲದಿರುವ) ಇತರ ವ್ಯಕ್ತಿಗಳನ್ನು ಒಳಗೊಂಡಿರತಕ್ಕದ್ದು; ಆದರೆ ಯಾವುದೇ ಸಾರಿಗೆ ಉದ್ಯಮದಲ್ಲಿ ಮಾಲೀಕನಾಗಿ, ನೌಕರನಾಗಿ ಅಥವಾ ಅನ್ಯಥಾ ಯಾವುದೇ ಹಣಕಾಸಿನ ಹಿತಾಸಕ್ತಿಯನ್ನು ಹೊಂದಿರುವ ಯಾರೇ ವ್ಯಕ್ತಿಯನ್ನು, ರಾಜ್ಯದ ಅಥವಾ ಪ್ರಾದೇಶಿಕ ಸಾರಿಗೆ ಪ್ರಾಧಿಕಾರದ ಸದಸ್ಯನನ್ನಾಗಿ ನೇಮಕ ಮಾಡತಕ್ಕದ್ದಲ್ಲ ಅಥವಾ ಮುಂದುವರಿಸತಕ್ಕದ್ದಲ್ಲ ಮತ್ತು ಅಂಥ ಯಾವುದೇ ಪ್ರಾಧಿಕಾರದ ಸದಸ್ಯನಾಗಿರುವ ಯಾರೇ ವ್ಯಕ್ತಿಯು ಯಾವುದೇ ಸಾರಿಗೆ ಉದ್ಯಮದಲ್ಲಿ ಹಣಕಾಸಿನ ಹಿತಾಸಕ್ತಿಯನ್ನು ಆರ್ಜಿಸಿದರೆ, ಹಾಗೆ ಮಾಡಿದ ನಾಲ್ಕು ವಾರಗಳ ಒಳಗೆ ಅಂಥ ಹಿತಾಸಕ್ತಿಯ ಆರ್ಜನೆಯ ಬಗ್ಗೆ ರಾಜ್ಯ ಸರ್ಕಾರಕ್ಕೆ ಲಿಖಿತ ನೋಟೀಸನ್ನು ನೀಡತಕ್ಕದ್ದು ಮತ್ತು ಪದವನ್ನು ಖಾಲಿ ಮಾಡತಕ್ಕದ್ದು: ಪರಂತು, ಈ ಉಪ ಪ್ರಕರಣದಲ್ಲಿರುವುದು ಯಾವುದೂ, ಸಂದರ್ಭಾನುಸಾರ, ರಾಜ್ಯ ಸಾರಿಗೆ ಪ್ರಾಧಿಕಾರದ ಅಥವಾ ಪ್ರಾದೇಶಿಕ ಸಾರಿಗೆ ಪ್ರಾಧಿಕಾರದ ಸದಸ್ಯರಲ್ಲಿ ಯಾವೊಬ್ಬನು, ಅವನು ನ್ಯಾಯಿಕ ಅನುಭವವನ್ನು ಅಥವಾ ಅಪೀಲು ಅಥವಾ ಪುನರೀಕ್ಷಣಾ ಪ್ರಾಧಿಕಾರಿಯಾಗಿ ಅಥವಾ ಯಾವುದೇ ಕಾನೂನಿನ ಮೇರೆಗೆ ಯಾವುದೇ ಆದೇಶವನ್ನು ಮಾಡಲು ಅಥವಾ ಯಾವುದೇ ನಿರ್ಣಯವನ್ನು ತೆಗೆದುಕೊಳ್ಳಲು ಸಕ್ಷಮವಾದ ನ್ಯಾಯ ನಿರ್ಣಯ ಪ್ರಾಧಿಕಾರಿಯಾಗಿ ಅನುಭವವನ್ನು ಹೊಂದಿರದಿದ್ದರೂ, ಅಧ್ಯಕ್ಷನ ಗೈರುಹಾಜರಿಯಲ್ಲಿ ಅಂಥ ಪ್ರಾಧಿಕಾರದ ಸಭೆಯ ಅಧ್ಯಕ್ಷತೆ ವಹಿಸುವುದನ್ನು ಪ್ರತಿಬಂಧಿಸತಕ್ಕದ್ದಲ್ಲ: ಮತ್ತೂ ಪರಂತು, ರಾಜ್ಯ ಸರ್ಕಾರವು,52 (1) ನ್ಯಾಯಿಕ ಅನುಭವ ಹೊಂದಿರುವ ಅಥವಾ ಅಪೀಲು ಅಥವಾ ಪುನರೀಕ್ಷಣಾ ಪ್ರಾಧಿಕಾರಿಯಾಗಿ ಅಥವಾ ಯಾವುದೇ ಕಾನೂನಿನ ಮೇರೆಗೆ ಯಾವುದೇ ಆದೇಶವನ್ನು ಮಾಡಲು ಅಥವಾ ಯಾವುದೇ ನಿರ್ಣಯವನ್ನು ತೆಗೆದುಕೊಳ್ಳಲು ಸಕ್ಷಮನಾದ ನ್ಯಾಯ ನಿರ್ಣಯ ಪ್ರಾಧಿಕಾರಿಯಾಗಿ ಅನುಭವ ಹೊಂದಿರುವ ಅಧಿಕಾರಿಯಾಗಿರುವ ಒಬ್ಬ ಸದಸ್ಯನಿಂದ ಮಾತ್ರ ಕೂಡಿರುವ ಹಾಗೆ ರಾಜ್ಯ ಸಾರಿಗೆ ಪ್ರಾಧಿಕಾರವನ್ನು ಅಥವಾ ಪ್ರಾದೇಶಿಕ ಸಾರಿಗೆ ಪ್ರಾಧಿಕಾರವನ್ನು ಯಾವುದೇ ಪ್ರದೇಶಕ್ಕಾಗಿ ರಚಿಸುವುದು ಅವಶ್ಯ ಮತ್ತು ಯುಕ್ತವೆಂದು ಅದು ಪರಿಗಣಿಸಿದರೆ ಹಾಗೆ ರಚಿಸಬಹುದು; (ii) ಈ ಬಗ್ಗೆ ರಚಿಸಿದ ನಿಯಮಗಳ ಮೂಲಕ, ಅಧ್ಯಕ್ಷನ ಅಥವಾ ಯಾರೇ ಇತರ ಸದಸ್ಯನ ಗೈರು ಹಾಜರಿಯಲ್ಲಿ ಅಂಥ ಪ್ರಾಧಿಕಾರದ ವ್ಯವಹಾರದ ನಿರ್ವಹಣೆಗೆ ಉಪಬಂಧಿಸಬಹುದು ಮತ್ತು ಅಂಥ ವ್ಯವಹಾರವನ್ನು, ಯಾವ ಪರಿಸ್ಥಿತಿಗಳಲ್ಲಿ ಮತ್ತು ಯಾವ ರೀತಿಯಲ್ಲಿ ನಡೆಸಬಹುದೆಂಬುದನ್ನು ನಿರ್ದಿಷ್ಟಪಡಿಸಬಹುದು: ಮತ್ತೂ ಅಲ್ಲದೆ, ಈ ಉಪ ಪ್ರಕರಣದಲ್ಲಿರುವುದು ಯಾವುದೂ, (ಸಾರಿಗೆ ಉದ್ಯಮದ ವ್ಯವಸ್ಥಾಪನೆಗೆ ಅಥವಾ ನಿರ್ವಹಣೆಗೆ ನೇರವಾಗಿ ಸಂಬಂಧಿಸಿಲ್ಲದ ಅಧಿಕಾರಿಯ ಹೊರತಾದ) ಅಧಿಕಾರಿಯನ್ನು, ಆ ಅಧಿಕಾರಿಯನ್ನು ನೇಮಿಸಿರುವ ಸರ್ಕಾರವು ಸಾರಿಗೆ ಉದ್ಯಮದಲ್ಲಿ ಯಾವುದೇ ಹಣಕಾಸಿನ ಹಿತಾಸಕ್ತಿಯನ್ನು ಹೊಂದಿದೆ ಅಥವಾ ಆರ್ಜಿಸಿದೆ ಎಂಬ ಕಾರಣ ಮಾತ್ರದಿಂದಲೇ ಅಂಥ ಪ್ರಾಧಿಕಾರದ ಸದಸ್ಯನಾಗಿ ನೇಮಕಗೊಳ್ಳಲು ಅಥವಾ ಮುಂದುವರಿಯಲು ತಡೆಯುವುದಾಗಿ ಅರ್ಥೈಸತಕ್ಕದ್ದಲ್ಲ.